# **DECIZIA ETAPEI DE ÎNCADRARE**

## Nr. număr din 24.11.2015

Ca urmare a solicitării de emitere a acordului de mediu adresate de **COMUNA FANTANA MARE**, cu sediul în Str. FARA NUME, Nr. F.N., Fântâna Mare, Judetul Suceava, , înregistrată la APM Suceava cu nr. 5799/08.07.2014, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.11.2015, că proiectul **Înființare sistem de alimentare cu apă și canalizare în comuna Fântâna Mare, jud. Suceava,** propus a fi amplasat în com. Fântâna Mare, loc Fântâna Mare și loc. Cotu Băii, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 11, lit.c;

 b) Deschierea proiectului:

Alimentarea cu apă a celor două localități se va realiza din rețeaua de alimentare cu apă a mun. Fălticeni printr-o conductă de aducțiune care are punctul de plecare (branșare) în conducța de distribuție cu Dn 520mm din oțel, care pleacă din gospodăria de apă (2 rezervoare x 5000mc) din zona Tâmpești (la Rascruce) a mun. Fălticeni.

Traseul conductei existente este poziționată pe partea stangă a DN 2E și la:

- la Km 0+665 DN2E la intersecție cu drumul care face legatura cu loc. Cotu Băii exista CVR pt racord Cotu Băii;

- la Km 0+005 DN2E la intersecție cu drumul comunal DC 11 care face legatura cu loc. Fântâna Mare exista CVRA 10 pt racord loc. Fântâna Mare.

 Lungimea totală a rețelei de alimentare cu apă este de 9775 m, care alimenteaza loc. Cotu Băii și loc. Fântâna Mare.

În com. Fântâna Mare, loc. Fântâna Mare din jud. Suceava se propune realizarea unui sistem centralizat de colectare ape uzate menajere și epurarea apelor uzate prin stația de epurare propusă, amplasată pe malul stâng al Șomuzul Băii amonte de confluiența Șomuzul Băii cu Râul Moldova. Rețelele de canalizare vor fi realizate din țevi corugate cu perete dublu din polietilenă de înaltă densitate (PIED – CR) cu L=7955 m și cămine din tuburi de beton.

 Conductele se vor amplasa în spațiu verde și parțial în drum pietruit, la o adâncime de minim 1,3 m față de generatoarea superioară la cota terenului.

Stația de epurare este calculață pentru 2400 locuitori.

Fluxul tehnologic propus pentru epurarea apelor uzate menajere se va compune din următoarele obiective:

Treaptă de epurare mecanică compusă din:

* Omogenizare, stocare și sitare cu sită coș cu curățare manual,
* Mixer pentru omogenizare,
* Stație automață de pompare apă uzată,
* Instalație de sitare automată și deznisipare,
* Echipamente pentru pompare apă uzată sitată și deznisipată,
* Instalație de dozare precipitant,
* Decantor primar (separare grăsimi, nisip, suspensii).

Treaptă de epurare biologică compusă din:

* Bazin cu nămol activat cu biofiltru fix, cu nitrificare – denitrificare cu biofiltru fix, echipamente de aerare cu bule fine, mixer pentru denitrificare,
* Decantor secundar lamellar,
* Stație de suflante pentru furnizare aer.

Treaptă de tratare a nămolului compusă din:

* Bazin stocare, îngroșare, pompare nămol primar și în exces,
* Instalație automată de deshidratare nămol cu melc și sită special,
* Magazie pentru stocarea nămolului deshidratat și a materialului reținut la sitare.

Dezinfecție apă epurată cu instalație de dezinfecție apă epurată cu hipoclorit.

Stație de măsură parametrii apă epurată, compusă din:

* Sensor O2 dizolvat,
* Sondă material în suspensie,
* Spectofotometru,
* Debitmetru apă epurată.

Apa epurată va fi evacuată printr-o conduct din PVC SN4 De 200 mm în emisar, râul Șomuz.

Pentru proiectul Înființare sistem de alimentare cu apă și canalizare în comuna Fântâna Mare, jud. Suceava, se vor realiza următoarele tipuri de subtraversări:

* Subtraversare pârâu Șomuzul Mic cu conductă apă 4buc.
* Subtraversare pârâu Șomuzul Mare cu conductă apă 1buc.
* Subtraversare pârâu Șomuzul Mic cu conductă canalizare 4buc.
* Subtraversare pârâu Șomuzul Mare cu conductă canalizare 1buc.
* Subtraversare drum cu conductă apă 17buc.
* Subtraversare drum cu conductă canalizare 16buc.
* Subtraversare conductă de transport gaz cu conductă apă 2 buc.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Comunei Fântâna Mare.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

 d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

 e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

 f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii - montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 g) nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

 h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

 i) se vor obţine toate avizele prevăzute în certificatul de urbanism.

 j) **La finalizarea investiţiei titularul are obligaţia de a solicita emiterea autorizaţiei de mediu.**

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Chim. Adina Hobjîlă**